**Recept za domači plastelin**

2 skodelici moke

2skodelici vode

1 skodelica soli

1 velika žlica olja

2 čajni žlički citronke

Živilska barva

Moko, sol in citronko zmešaš v čisti posodi. V lonec daš vodo, žlico olja ter ostale sestavine in premešaš. Na slabem ognju kuhaš toliko časa da se masa zgosti. Ves čas mešaj in ko se masa dobro zgosti, odstavi iz ognja ter pregneti ko je še topla.

Testo razdeli na štiri dele. V sredino napravi luknjo in dodaj barvo ter previdno pregneti (gneti na peki papirju).

Plastelin hrani zavit v foliji, v plastični vrečki ali v plastični posodi.

Če ga uporabljaš vsak dan, se obdrži do enega meseca, če pa ga uporabljaš bolj poredko pa do tri mesece. Hrani ga v hladilniku ali na sobni temperaturi. Če ni v hladilniku, postane bolj mehek, takrat dodaj malo moke.

Veliko uspeha pri izdelavi!